ترکیه نینگ, افغانستان اوچون منطقه مقیاسی ده گی خوف سیزلیک و همکارلیک گه تیگیشلی استانبول پروسه سی ده گی فعال رولی دوام ایتماقده.استانبول پروسه سی نینگ ۴ نچی تشقی ایش لر وزیرلری ییغیلیشی چین خلق جمهوریتی نینگ پایتختی پکن ده بولیب اوتدی.ترکیه تمانیدن تشقی ایش لر وزیری مولود چاووش اوغلی نینگ اشتراک ایتگن اوشبو ییغیلیش گه, منطقه ده گی ۱۳ اولکه بیلن خودی منه شو پروسه نی حمایه لیتگن اولکه لرنینگ نماینده لری, منطقه و خلق ارا تشکیلات لرنینگ نماینده لری قتنشدی. افغانستان جمهوررئیسی اشرف غنی احمدزی, اوشبو ییغیلیش نینگ افتتاحیه قسمی ده قیلگن معروضه سیده ترکیه و ترکیه جمهوریتی جمهوررئیسی رجب طیب اردوغان گه اوز منتدارچیلیک لری نی بلدردی. تشقی ایش لر وزیری چاووش اوغلی ایسه, قیلگن صحبتی جریانی ده, قیین چیلیک لر گه قرشی کوره ش بوییچه اوز ارا همکارلیک نینگ اهمیتی گه دقت قره تدی. چاووش اوغلی, "ترکیه افغانستان بیلن بولگن همکارلیک لری نی دوام ایتتره دی. افغانستان نینگ دوچ کیلیب قالگن قیین چیلیک لر خودی منه شو اولکه نینگ اوزی گه خاص بیر معما ایمس, بلکه منطقه مقیاسی ده گی بیر قیین چیلیک دن عبارت. تروریزم و بنگوار ماده سنگری مسئله لر اولکه نینگ چیگره سی نینگ تشقری سیده گی بیر معما نی تشکیل ایتماقده. اوشبو قیین چیلیک لر گه قرشی کوره ش بوییچه اوز ارا همکارلیک ایتیشی میز کیره ک. خودی منه شوندای وضعیت نینگ اوزی ده گینه موفق بولیب چیقیشی میز ممکن" دییه قید ایتدی. ترکیه نینگ ترک تیلی ده گپره دیگن اولکه لر کینگشی نینگ رئیسی دن عبارت ایکن لیگی نی بلدرگن چاووش اوغلی, "آذربایجان, قزاقستان و قیرغزستان تشقی ایش لر وزیرلری نامیدن افغانستان بیلن بولگن همکارلیک لری میز نی بلدرماقچی من" دییه قید ایتدی. عینی دمده چاووش اوغلی ترکمنستان و پاکستان تشقی ایش لر وزیر لری بیلن هم اوچره شدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
